Hasnol

Hasnol Bin Hassan Ariff atau lebih dikenali dengan mononim Hasnol ialah seorang penyanyi lelaki Malaysia. Beliau meraih kejayaan dalam bidang muzik selepas memenangi tempat ketiga Sony Music Voice of Asia pada 1991. Pada tahun 2014, beliau menjadi salah seorang peserta Gegar Vaganza musim pertama.

Kerjaya
Selepas memenangi tempat ketiga Voice of Asia pada 1991, Hasnol merakamkan album pertamanya, Sudi Katakan Sudi pada 1992. Lagunya yang bertajuk sama pernah memenangi kategori Pop Rock di Anugerah Juara Lagu ke-8 setahun berikutnya, Pada tahun 1994, Hasnol melancarkan album keduanya berjudul Caraku. Pada tahun 2014, beliau kembali ke industri muzik dengan melancarkan dua lagu baru, "Tinggallah" dan "Kasih Abah". Hasnol juga berjinak-jinak dalam bidang lakonan, telah menjayakan drama Mencari Kiblat Cinta dan Pelangi Hati serta My Sweetheart Hannan.

Gegar Vaganza 2014

Hasnol ialah salah seorang daripada 12 peserta Gegar Vaganza pertama yang turut disertai oleh Shima, Adilla Idris, Ayai Illusi dan Mamat Exists, namun tersingkir di konsert minggu kedua. Berikut ialah senarai persembahan beliau:

Persembahan dan keputusan Gegar Vaganza 2014 Konsert Tema Lagu Penyanyi asal Keputusan Minggu 1 Throwback "Laguku Untukmu" Dirinya sendiriKe-2 Minggu 2 Memori Berkasih "Harus Terpisah" Cakra KhanTersingkir

Kehidupan peribadi
Hasnol berkahwin dengan Marina Mohin pada tahun 2010. Beliau dikurniakan 4 anak yang mana 3 daripadanya menerusi perkahwinan terdahulu beliau bersama Akhmarzuraikha Salleh pada tahun 1994.

Diskografi

Album
 Sudi Katakan Sudi (1992)
 Caraku (1994)

 Kompilasi 

 The Best of Hasnol (2014)

Single
Tinggallah (2014)
Kasih Abah (2014)
 "Hilang" (2019)
 "Nadi Cinta Kita" (2020)

Anugerah dan pencalonan
 Tahun Anugerah Kategori Penerima/Karya tercalon Keputusan1993Anugerah Juara Lagu 93 Lagu Terbaik (Sudi Katakan Sudi)Pop RockDiri sendiriJuara 1993 Anugerah Industri Muzik Pertama Artis Baru Terbaik (Solo) Dirinya sendiri  1994 Anugerah Bintang-Bintang Popular ke-7 Penyanyi Lelaki Popular 

Rujukan

Pautan luar
 Hasnol di Discogs

Kategori:Kelahiran 1970
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Penyanyi lelaki Malaysia
Kategori:Penyanyi berbahasa Melayu
Kategori:Peserta Gegar Vaganza